
	1.
	Informatīvais ziņojums
Informatīvais ziņojums "Par sociālās korekcijas izglītības iestādes reformas īstenošanas gaitu un ieceri izveidot "Terapeitisko māju" augsta riska pusaudžiem"
	Iebildums
7.2.1. punkta "Lēmuma pieņemšana - tiesas kompetencē" virsrakts neatbilst saturam. 7.2.1. punktā teikts, ka "Terapeitiskajai mājai" būs iespēja atteikt uzņemt bērnu, balstoties uz individuālu izvērtējumu. Tas rada risku, ka bērniem, kuriem pakalpojums ir nepieciešams, starpinstitūciju sanāksme varēs nepamatoti atteikt ievietošanu "Terapeitiskajā mājā" un šāds starpinstitūciju sanāksmes atzinums nebūs pakļauts tiesas kontrolei.
Piedāvātā redakcija
Procesu, kādā bērns ievietojams "Terapeitiskajā mājā", noteikt tā, lai ikvienā gadījumā lēmuma pieņemšana būtu tiesas kompetencē. Arī tajos gadījumos, kad starpinstitūciju sanāksme atzinusi, ka bērns nav ievietojams "Terapeitiskajā mājā", Valsts probācijas dienests iesniedz tiesā lūgumu pieņemt lēmumu par bērna ievieošanu "Terapeitiskajā mājā" vai atteikumu uzņemt bērnu "Terapeitiskajā mājā".
	Laila Grāvere (TB)

	Informatīvais ziņojums
Informatīvais ziņojums "Par sociālās korekcijas izglītības iestādes reformas īstenošanas gaitu un ieceri izveidot "Terapeitisko māju" augsta riska pusaudžiem"
	Iebildums
Iebildums par nosaukumu "Terapeitiskā māja". Nosaukums neatbilst pakalpojuma saturam. Vārda "terapeitisks" nozīme ir 1.ārstējošs; saistīts ar ārstēšanu. 2. saistīts ar iekšķīgo slimību ārstēšanu. (Svešvārdu vārdnīca, Jumva, 1999). Informatīvā ziņojuma 9. punktā terapija iekļauta kā viens no deviņiem "Terapeitiskās mājas" pakalpojumiem, kas balstīsies uz brīvprātības principu. Saturiski nav secināms, ka terapija būs saistīta ar ārstēšanu, jo veselības aizsardzība ir iekļauta kā cits pakalpojums.
Informatīvā ziņojuma 5. nodaļā ietvertajā ārvalstu pieredzes izvērtējumā ir atsauce uz Lielbritānijas un Igaunijas praksi - abās valstīs iestādi bērna izolēšanai no ierastās vides sauc par "Drošo māju".
Piedāvātā redakcija
Lietot nosaukumu "Drošā māja", kas atbilstu pakalpojuma saturam un būtu atpazīstams starptautiski (līdzīgi kā starpinstitucionālās sadarbības programmas nosaukums "Bērna māja") .
	Laila Grāvere (TB)

Process, kādā bērns ievietojams "Terapeitiskajā mājā"
	Priekšlikums
Paredzēt, ka abu STIS lēmumu gadījumā (atzīt, ka bērns būtu ievietojams "Terapeitiskajā mājā" un atzīt, ka bērns nav ievietojams "Terapeitiskajā mājā") Valsts probācijas dienests iesniedz tiesā lūgumu par bērna ievietošanu terapeitiskajā mājā. Tādējādi par bērna ievietošanu vai neievietošanu "Terapeitiskajā mājā" lēmumu pieņemtu tiesa.
Piedāvātā redakcija
Savienot laukus "Atzīst, ka bērns nav ievietojams "Terapeitiskajā mājā" un "Valsts probācijas dienests iesniedz tiesā lūgumu par bērna ievietošanu "Terapeitiskajā mājā".
	Laila Grāvere (TB)



